CELEX: 62011CN0472
Language: sl
Date: 2011-09-16 00:00:00
Title: Zadeva C-472/11: Predlog za sprejetje predhodne odločbe, ki ga je 16. septembra 2011 vložilo Fővárosi Bíróság (Republika Madžarska) – Banif Plus Bank Zrt. proti Csaba Csipai in Viktória Csipai

17.12.2011   
            
            
               SL
            
            
               Uradni list Evropske unije
            
            
               C 370/16
            
         Predlog za sprejetje predhodne odločbe, ki ga je 16. septembra 2011 vložilo Fővárosi Bíróság (Republika Madžarska) – Banif Plus Bank Zrt. proti Csaba Csipai in Viktória Csipai
   (Zadeva C-472/11)
   2011/C 370/26
   Jezik postopka: madžarščina
   
      Predložitveno sodišče
   
   Fővárosi Bíróság
   
      Stranke v postopku v glavni stvari
   
   
      Tožeča stranka: Banif Plus Bank Zrt.
   
      Toženi stranki: Csaba Csipai, Viktória Csipai
   
      Vprašanja za predhodno odločanje
   
   
               1.
            
            
               Ali je ravnanje nacionalnega sodišča, ki ugotovi, da so splošni pogodbeni pogoji nični in – čeprav ni predlogov strank – obvesti stranke, da meni, da je četrti stavek točke 29 splošnih pogodbenih pogojev ničen, v skladu s členom 7(1) Direktive 93/13/EGS (1)? Ničnost je podana zaradi nasprotovanja prisilnim predpisom, in sicer členu 1(1)(c) in (2)(j) uredbe vlade št. 18/1999.
            
         
               2.
            
            
               Ali lahko glede na prvo vprašanje sodišče pozove stranke, da se izjavijo v zvezi z zgornjimi pogodbenimi določili, tako da se morebitne pravne posledice nedovoljenosti lahko preprečijo in da se dosežejo cilji, določeni v členu 6(1) Direktive 93/13/EGS?
            
         
               3.
            
            
               Ali lahko sodišče glede na zgoraj navedeno med preverjanjem nedovoljenosti pogodbenih pogojev preveri vse pogoje ali samo tiste, na katerih temelji zahtevek stranke, ki je s potrošnikom sklenila pogodbo?
            
         
      (1)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).